Алхратә комиссиақәа рхадацәа еиҭарҳәеит Гагра араион аҿы алхрақәа шымҩаԥысуа
19:05 12.03.2022 (ирҿыцуп: 19:47 12.03.2022)
© Sputnik / Томас Тхайцук Выборы в Народное Собрание Абхазии
© Sputnik / Томас Тхайцук
Гагра араион аҿы Апарламент ахь алхрақәа мҩаԥысуеит алхырҭатә ҭыԥ хадақәа хәба рҿы.
АҞӘА, хәажәкыра 12 – Sputnik, Бадри Есиава. Гагра араион алхырҭатә ҭыԥ хадақәа ҩба рҿы асааҭ 14:00 азы ауаа рнеирала алхрақәа мҩаԥысит ҳәа ишьан ҳәа Sputnik иазеиҭарҳәеит алхырҭатә ҭыԥ хадақәа рхадацәа.
Цандрыԥшьтәи алхырҭатә ҭыԥ хадаҿы акомиссиа ахада Нали Цыгәба иҳәеит асааҭ 14:00 рзы алхырҭатә ҭыԥ 13 аҟны 900-ҩык 5358 рҟынтәи рыбжьы шырҭихьаз 17%.
"Ауаа рнеира лаҟәуп, аха алхырҭатә ҭыԥқәа адыркаанӡа аамҭа ыҟоуп. Сгәы иаанагоит алхрақәа шьақәгылап ҳәа. Қыҭақәак рҟны 20 сантиметра рҟынӡа асы леит. Иҟалап уигьы анырра ҟанаҵазар", - ҳәа иҳәоит Цыгәба.
Иара иҳәеит џьаргьы еилагарак шазгәаҭамыз.
Гагратәи ақалақьтә округ №13 аҿы асааҭ 14:00 азы 25% алхыҩцәа неит (1740-ҩык 6854-ҩык рҟынтәи) иҳәеит аокруг ахада Давид Гьезердаа.
"Амш шыбааԥсугьы, ауаа неиуеит. Еилагаракгьы арбам. Алашара ыҟоуп, аԥхарра ыҟоуп", - ҳәа иҳәеит Гьезердаа.
Алхырҭатә ҭыԥ хада №12 аҿы 30% алхыҩцәа неихьеит ҳәа иҳәеит ахантәаҩы Дмитри Робашьук.
Ара асааҭ 14:00 азы ԥшьнызқьи бжаҩык рҟынтәи 1390-ҩык рыбжьы рҭиит. Иааидкыланы иҭынчраны имҩаԥысуеит. Аамаҭқәак рзы алашара дырцәеит.
Бзыԥтәи алхырҭатә ҭыԥ хада №11 аҟны асааҭ 14:00 ҟалахьан 21% алхыҩцәа абжьыҭара ианнеиз – 1129-ҩык 5242-ҩык рҟынтәи иҳәеит аокруг ахантәаҩы Баҭал Хагәышь.
94 материал
Аԥсны Жәлар Реизарахь алхрақәа-2022
12 Жьҭаара, 21:55
Иара игәаанагарала, 25% асааҭ 17:00 шыҟоу иҟалароуп.
"Алхырҭатә ҭыԥқәа хәба ҳамоуп. Зехьынџьара сыҟан. Еилагарак иазымашшит. Ауаа ркандидатцәа рзы рыбжьы рҭиирц инеиуеит", - иҳәеит Хагәышь.
Аҿкчымазара аҽыхьчарақәа ирыцәхьаҵуа иалагеит, асабрадақәа рныҟәгара рҭахым ҳәа иҳәеит иара.
Аокруг №10 – Пицунда иҟоу ахада Ирма Чамагәуаԥҳа илҳәеит 4331-ҩык алхыҩцәа рҟынтәи асааҭ 14:00 рзы рыбжьы шырҭихьаз 669-ҩык. Алхырҭатә ҭыԥқәак рҿы аԥсуа ашәақәа ҩныҩуеит.
"Ауаа ргәалаҟазаара бзиоуп. Амра ԥхоит. Амузыка, ашәақәа – угәы шьҭырхуеит. Алхыҩцәа амедусзуҩцәа рабжьгарақәа ирықәныҟәоит. Иҟоуп зхатәы ҩыгақәа аазгазгьы", - ҳәа лҳәоит лара.
Аҭыԥтә алхратә комиссиақәа рхадацәа ишырҳәо ала, АКХ иазхоз амедицинатә сабардақәа, арзҩыдагақәа, анҭыҵтә бжьыҭираан иаҭаху амедицинатә халаҭқәа рыла еиқәнаршәеит.